CELEX: 62011CA0401
Language: et
Date: 2013-04-11 00:00:00
Title: Kohtuasi C-401/11: Euroopa Kohtu (kolmas koda) 11. aprilli 2013 . aasta otsus (Nejvyšší správní soud — Tšehhi Vabariik eelotsusetaotlus) — Blanka Soukupová versus Ministerstvo zemědělství (Põllumajandus — EAGGF — Määrus (EÜ) nr 1257/1999 — Toetus maaelu arendamiseks — Ennetähtaegselt pensionile jäämise toetus — Üleandja, kes üleandmise ajaks on saanud 55 aastaseks, kuid ei ole jõudnud pensioniikka — Mõiste „pensioniiga” — Siseriiklikud õigusnormid, mis näevad ette erineva pensioniea sõltuvalt soost ja naiste puhul üleskasvatatud laste arvust — Võrdsuse ja diskrimineerimiskeelu üldpõhimõtted)

1.6.2013   
            
            
               ET
            
            
               Euroopa Liidu Teataja
            
            
               C 156/7
            
         Euroopa Kohtu (kolmas koda) 11. aprilli 2013. aasta otsus (Nejvyšší správní soud — Tšehhi Vabariik eelotsusetaotlus) — Blanka Soukupová versus Ministerstvo zemědělství
   (Kohtuasi C-401/11) (1)
   
   (Põllumajandus - EAGGF - Määrus (EÜ) nr 1257/1999 - Toetus maaelu arendamiseks - Ennetähtaegselt pensionile jäämise toetus - Üleandja, kes üleandmise ajaks on saanud 55 aastaseks, kuid ei ole jõudnud pensioniikka - Mõiste „pensioniiga” - Siseriiklikud õigusnormid, mis näevad ette erineva pensioniea sõltuvalt soost ja naiste puhul üleskasvatatud laste arvust - Võrdsuse ja diskrimineerimiskeelu üldpõhimõtted)
   2013/C 156/10
   Kohtumenetluse keel: tšehhi
   
      Eelotsusetaotluse esitanud kohus
   
   Nejvyšší správní soud
   
      Põhikohtuasja pooled
   
   
      Kaebuse esitaja: Blanka Soukupová
   
      Vastustaja: Ministerstvo zemědělství
   
      Ese
   
   Eelotsusetaotlus — Nejvyšší správní soud — Nõukogu 17. mai 1999. aasta määruse (EÜ) nr 1257/1999 Euroopa Põllumajanduse Arendus- ja Tagatisfondi (EAGGF) toetuse kohta maaelu arendamiseks ning teatavate määruste muutmise ja kehtetuks tunnistamise kohta (EÜT L 160, lk 80; ELT eriväljaanne 03/25, lk 391) artikli 11 ning võrdse kohtlemise põhimõtte ja diskrimineerimiskeelu põhimõtte tõlgendamine — Põllumajandustootjate ennetähtaegselt pensionile jäämise toetus sellisele üleandjale, kes üleandmise ajaks saanud 55 aastaseks, kuid ei ole jõudnud pensioniikka — Mõiste „pensioniiga” — Siseriiklikud õigusnormid, mis näevad ette erineva pensioniea sõltuvalt soost ja naiste puhul üleskasvatatud laste arvust.
   
      Resolutsioon
   
   Liidu õiguse ning võrdsuse ja diskrimineerimiskeelu üldpõhimõtetega on vastuolus see, kui vastavalt asjaomase liikmesriigi riikliku pensioniskeemi sätetele vanaduspensioni saamise õiguse tekkimiseks nõutava ea kohta määratakse „pensioniiga”17. mai 1999. aasta määruse (EÜ) nr 1257/1999 (Euroopa Põllumajanduse Arendus- ja Tagatisfondi (EAGGF) toetuse kohta maaelu arendamiseks ning teatavate määruste muutmise ja kehtetuks tunnistamise kohta) artikli 11 lõike 1 teise taande tähenduses kindlaks erinevalt, lähtudes põllumajandustootja ennetähtaegselt pensionile jäämise toetuse taotleja soost ning naissoost taotlejate puhul olenevalt asjaomaste isikute poolt üleskasvatatud laste arvust.
   
      (1)  ELT C 311, 22.10.2011.